شەفەق نیوز/ سەرچەوەیگ خۆجێیی لە پارێزگای دیالە،
ئمڕوو سێشەممە، خەوەردا ک دوو مەدەنی کوشیان و دووانتر زەخمداربوین، لە ململانەیگ
دەربارەی دروسکردن یاریگایگ لە ناحیەی سەعدیە.
سەرچەوەگە باس لە ووردەکاریەیل رووداوەگە ئەرا
ئاژانس شەفەق نیوز کرد، وت: وەرجەیە، کەسیگ خوازێد یاریگایگ لەەورگرد ناحیەی سەعدیە
بکەێد، و لەلایەن خەڵکەگە وەفەرمی قەیەغەی کریا، ئمڕوو دووارە هەوڵدا دەس بکەێدە یاریگاگە،
و مرافەیگ هووزانە کەفتە ناونی خەڵکەگە و بوبە هووکار زەخمداربوین سەختیگ ئەرا خاوەن
پڕۆژەی یاریگاگە.
سەرچەوەگە وتیش: کەسوکارەیل زەخمدارەگە تەقە
لەو لایەنەگە کردن، و دوو کەس لەلیان کوشتن و سێیەمیان زەخمدار کردن، و هێزیگ ئەمنی
رەسیە شوون رووداوەگە تا کپیەو بکەێد، و ئاماژە کرد ک تەرم دوو قوربانیەگە وەرەو
پزشک دادوەری بریان، و زەخمدارەگان ئەرا خەسەخانە رەوانە کریان، و لێکۆڵینەوەیگ ئەرا
ئاشکراکردن هووکارەبل رووداوەگە کریاوە.
